text: Украйна иска Чернобил в ЮНЕСКО | Magic
  Украйна иска Чернобил в ЮНЕСКО
  Снимка: yasemin-k-bi_rAlI3xP4-unsplash
  Украйна иска Чернобил в ЮНЕСКО Неделя, 13.12.2020 г., 11:37 ч. Целта е да се насърчи притока на туристи
  Украйна иска да впише Чернобил в списъка на световното наследство на ЮНЕСКО, за да предпази зоната от действието на времето и да насърчи притока на посетители.
  "Зоната на Чернобил е вече прочута атракция по света, но за жалост това място няма официален статут", казва Максим Поливко, който е професионален екскурзовод.
  Идеята за включване на зоната около Чернобил в списъка на ЮНЕСКО беше предложена от новия министър на културата Олександър Ткаченко, който зае поста след дългогодишна кариера в телевизията. Според него това е една от най-емблематичните територии на Украйна, която трябва да бъде запазена за човечеството.
  Зоната около Чернобил е широка колкото Люксембург, с радиус от 30 километра около атомната централа. През годините природата настъпи в тези изоставени земи и днес това е все по-видимо - по-тесни пътища, завладяни от бурени и треви, къщи потънали сред зеленината на гористи местности, в които изобилстват диви животни.
  През 2019 г. Чернобилската зона бе посетена от рекордните 124 000 туристи спрямо 72 000 предишната година. Според украинския министър на културата, мястото може да бъде посетено дори от 1 милион туристи на година.